Egyszer úgyis végigtolom, mert hallani akarom a magyar káromkodásokat, meg nem mellesleg a kiváló harcrendszerét is el akarom sajátítani, ez kellő kihívást jelent majd, úgy érzem.

Vank Antal (hírszerkesztő, tesztelő)
Nagyon sokáig érintett az a probléma, hogy egy rakás játék érdekelt, de nem volt rájuk időm – és emiatt néha bizony tényleg rosszul éreztem magamat. Főleg az utóbbi időben azonban furcsa dolgot vettem észre – ahelyett, hogy egy-egy, engem alig vonzó, de azért felkapott címbe fognék bele, inkább visszanyúlok a régi klasszikusokhoz vagy kedvencekhez (amelyek kimaradtak korábban, vagy beléjük kezdtem, de nem jutottam a végükre) és egyre kevésbé zavar, ha az újoncok csak „sorakoznak” a polcon.